«Այո, միանշանակ այո, բայց ես ուզում եմ ասել հետևյալը։ Ես նոր խոսում էի, որ մենք արել ենք ամեն ինչ, որպեսզի, օրինակ, ոստիկանական համակարգի, քննչական համակարգի, այլ պետական համակարգերի կայունությունը չխաթարենք։ Առավելևս, ընդհանուր պետական կառավարման համակարգում մենք բալանսավորման քաղաքականության պետք է գնանք էնտեղ, որ պետական համակարգի կայունությունը չխաթարենք»,-ասաց Փաշինյանը՝ նշելով, որ այդ բալանսավորումը մի օրում չի կարող տեղի ունենալ։ Ինչ վերաբերում է լիազորությունների բալանսավորմանը նախագահի և վարչապետի միջև, Նիկոլ Փաշինյանը զարմացավ․ «Իսկ ո՞վ է ասել, որ բալասնավորումը պետք է տեղի ունենա նախագահի և վարչապետի միջև»։ Ապա մեզ հարց ուղղեց․ «Հիմա Դուք, օրինակ, գիտե՞ք, թե ով է Գերմանիայի Դաշնության նախագահը»։